stanford-oval/wikipedia huggingface dataset:
ดริฟต์

การประกวดดริฟต์ที่ แอตแลนตา สหรัฐอเมริกา
การดริฟต์  (อังกฤษ: Drifting หรือ Powersliding) คือ รูปแบบการขับขี่รถยนต์ในทางโค้ง โดยทำการโอเวอร์สเตียร์ (oversteer) เข้าหาโค้ง แล้วผ่านโค้งนั้นไปสำหรับการนี้โดยเฉพาะ การดริฟต์อาจใช้เพื่อความสนุก ซึ่งมีจุดประสงค์ที่ผสมผสานระหว่างความสนุกกับการเสริมทักษะในการควบคุมรถ หรืออาจใช้ในการแข่งขันก็ได้
การแข่งดริฟต์ เป็นการแข่งที่ดูจากพฤติกรรมการดริฟต์มากกว่าความเร็วที่วิ่งได้ต่อรอบหรือตำแหน่งที่เข้าเส้นชัย เกณฑ์การตัดสินหลัก ๆ จะขึ้นอยู่กับ 4 ปัจจัยได้แก่ มุมการเข้าโค้ง ไลน์ ความเร็ว และลูกเล่นหรือสไตล์การดริฟต์ โดยปกติแล้วการดริฟต์ไม่ใช่วิธีที่ทำให้ไปได้เร็วที่สุดในสนามแข่ง แต่ในบางครั้งการดริฟต์นั้นจะมีประโยชน์อย่างมาก เช่นในการแข่งแรลลี่ แต่ในการแข่งเซอร์กิตนั้น การดริฟต์จะทำให้รถไปได้ช้ากว่าการใช้เทคนิคธรรมดา การดริฟต์นั้นจะสามารถกระทำได้ง่ายกับรถที่เป็นระบบขับเคลื่อนด้วยล้อหลัง เพราะลักษณะการถ่ายกำลังและการถ่ายเทน้ำหนักของรถประเภทนี้เหมาะสมที่สุด
ประวัติ

การดริฟต์มีต้นกำเนิดมาจากกลุ่มนักแข่งตามถนนบนภูเขาแถบชนบทของประเทศญี่ปุ่น เป็นการแข่งบนถนนบนภูเขา (เรียกว่า โทเกะ) เคอิชิ ทสึชิยะ (Keiichi Tsuchiya) ที่ได้ชื่อดริฟต์คิง  เมื่อตอนแข่งรถอยู่ และอยู่ในอันดับรั้งท้าย เขาตัดสินใจที่จะเหวี่ยงรถผ่านโค้ง ทำให้เหล่าฝูงชนรู้สึกตกตะลึงและรู้สึกประหลาดใจไปตาม ๆ กัน ภายหลัง Tsuchiya เรียกมันว่า “การดริฟต์” ในขณะที่นี่อาจไม่ใช่ต้นกำเนิดของมัน แต่มันก็เป็นที่มาของชื่อและการแสดงให้คนอื่นเห็นเป็นครั้งแรก ในปี ค.ศ. 1977 เคอิชิเริ่มต้นอาชีพการแข่งของเขาด้วยการขับรถหลายคัน ในการแข่งระดับมือสมัครเล่นรายการต่าง ๆ การแข่งขันโดยใช้รถที่ไม่ค่อยมีกำลังนั้นค่อนข้างยาก แต่ก็ทำให้ได้ประสบการณ์การเรียนรู้ที่ดี ต่อมาเคอิชิได้มีโอกาสขับรถแข่งโตโยต้า เออี86 สปรินเตอร์ ทรูเอโน่ ซึ่งมีสปอนเซอร์หลักคือ ADVAN ในหลาย ๆ การแข่ง ในขณะที่เข้าโค้งลงเนิน เขาจะดริฟต์รถของเขา ทำให้ได้ความเร็วขณะเข้าโค้งมากกว่าคู่แข่งคนอื่น ๆ เทคนิคนี้ ทำให้เขาได้รับการขนานนามว่าเป็น Drift King ไม่ใช่เพราะอย่างที่หลายคนเข้าใจว่าเขาเป็นคนแรกที่ดริฟต์
รายการแข่งดริฟต์

มีหลายรายการได้แก่
d1 professional drift championship จัดในญี่ปู่น
fd formula drift จัดในอเมริกา และประเทศอื่นๆ
European Drift Championship
Australian Drifting Grand Prix
D1 new zealand
ดยุกแห่งแลงแคสเตอร์

| ดยุกแห่งแลงคาสเตอร์ |
| --- | --- |
ตราอาร์มประจำบรรดาศักดิ์
สมเด็จพระเจ้าชาลส์ที่ 3 แห่งสหราชอาณาจักร ดยุกแห่งแลงคาสเตอร์พระองค์ปัจจุบัน
สถาปนา: ค.ศ. 1351
องค์แรก: เฮนรีแห่งกรอสมอนท์ ดยุกที่ 1 แห่งแลงคาสเตอร์
องค์ปัจจุบัน:  สมเด็จพระเจ้าชาลส์ที่ 3 แห่งสหราชอาณาจักร
คู่สมรส: สมเด็จพระราชินีคามิลลา
เฮนรี เจ้าชายแห่งเวลส์ บุคคลสุดท้ายที่ดำรงตำแหน่งนี้ก่อนที่จะรวมเข้ากับส่วนพระมหากษัตริย์ ภายหลังขึ้นครองราชย์เป็นพระเจ้าเฮนรีที่ 5 แห่งอังกฤษ
ดยุกแห่งแลงคาสเตอร์ (อังกฤษ: Duke of Lancaster) เป็นบรรดาศักดิ์ดยุกที่ใช้ออกพระนามถึงสมเด็จพระเจ้าชาลส์ที่ 3 แห่งสหราชอาณาจักร พระเจ้าแผ่นดินอังกฤษอย่างลำลอง และผู้ครอบครองดัชชีแห่งแลงคาสเตอร์ โดยถือเป็นดัชชีที่แยกออกมาจากสำนักทรัพย์สินส่วนพระมหากษัตริย์ (Crown Property) ซึ่งมีส่วนในการสร้างรายได้ให้กับพระมหากษัตริย์
ในช่วงคริสต์ศตวรรษที่ 14 ถึงต้นคริสต์ศตวรรษที่ 15 ได้มีการสถาปนาบรรดาศักดิ์ดยุกแห่งแลงคาสเตอร์ถึง 3 ครั้ง ได้แก่
ครั้งที่แรกเมื่อวันที่ 6 มีนาคม ค.ศ. 1351 สำหรับ เฮนรีแห่งกรอสมอนท์ เอิร์ลแห่งแลงคาสเตอร์ที่ 4 เหลนของพระเจ้าเฮนรีที่ 3 แห่งอังกฤษ รวมทั้งยังเป็นเอิร์ลแห่งเลย์เชสเตอร์ที่ 4, เอิร์ลแห่งดาร์บีที่ 1 และเอิร์ลแห่งลินโคล์นที่ 1 การสถาปนาครั้งแรกนี้สิ้นสุดลงเมื่อดยุกที่ 1 เสียชีวิตลงในปี ค.ศ. 1361
ครั้งที่สองเมื่อวันที่ 13 พฤศจิกายน ค.ศ. 1362 สำหรับ จอห์นแห่งกอนท์ เอิร์ลแห่งริชมอนด์ที่ 1 พระราชโอรสในพระเจ้าเอ็ดเวิร์ดที่ 3 แห่งอังกฤษและพระราชินีฟิลลิปปาแห่งเอโนลต์ ได้อภิเษกสมรสกับธิดาของเฮนรีแห่งกรอสมอนท์ ดยุกแห่งแลงคาสเตอร์ที่ 1 หลังจากเสียชีวิตในวันที่ 4 กุมภาพันธ์ ค.ศ. 1399 ตำแหน่งดยุกจึงถูกส่งผ่านไปยังเฮนรี โบลิงโบรค พระโอรส ต่อมาเมื่อพระโอรสขึ้นครองราชย์เป็นพระเจ้าเฮนรีที่ 4 แห่งอังกฤษ ตำแหน่งจึงเข้ารวมกับส่วนพระมหากษัตริย์
ครั้งที่สามเมื่อวันที่ 10 พฤศจิกายน ค.ศ. 1399 สำหรับเฮนรีแห่งมอนมอธ เจ้าชายแห่งเวลส์ พระราชโอรสองค์โตของพระเจ้าเฮนรีที่ 4 แห่งอังกฤษ ต่อมาในปี ค.ศ. 1413 ดยุกที่ 1 ได้ขึ้นครองราชย์เป็นพระเจ้าเฮนรีที่ 5 แห่งอังกฤษ บรรดาศักดิ์นี้จึงผนวกเข้ากับพระอิสริยยศของพระมหากษัตริย์อีกครั้งจนถึงปัจจุบัน
ดยุกแห่งแลงคาสเตอร์ การสถาปนาครั้งที่ 1

เฮนรีแห่งกรอสมอนท์ ดยุกแห่งแลงคาสเตอร์ที่ 1 (ค.ศ. 1306 - ค.ศ. 1361)
ดยุกแห่งแลงคาสเตอร์ การสถาปนาครั้งที่ 2

จอห์นแห่งกอนท์ ดยุกแห่งแลงคาสเตอร์ที่ 1 (ค.ศ. 1340 – ค.ศ. 1399)
เฮนรี โบลิงโบรค ดยุกแห่งแลงคาสเตอร์ที่ 2 และดยุกแห่งแฮรฟอร์ดที่ 1 (ค.ศ. 1367 – ค.ศ. 1413)
ดยุกแห่งแลงคาสเตอร์ การสถาปนาครั้งที่ 3

เฮนรีแห่งมอนมอธ เจ้าชายแห่งเวลส์ ดยุกแห่งแลงคาสเตอร์ที่ 1 (ค.ศ. 1387 – ค.ศ. 1422)
ดูเพิ่ม

รายชื่อตำแหน่งดยุกและขุนนางสืบตระกูลของหมู่เกาะอังกฤษ
ดัชชีแห่งแลงคาสเตอร์
ดวงตาสัพพัญญู

ดวงตาสัพพัญญูหน้าอาสนวิหารอาเคิน ประเทศเยอรมนี
ตาสอดส่องพบได้อยู่ด้านหลังของมหาลัญจกรสหรัฐ ในภาพนี้ปรากฏในธนบัตร 1 ดอลลาร์สหรัฐ
ดวงตาสัพพัญญู หรือ พระเนตรแห่งพระญาณสอดส่อง (อังกฤษ: Eye of Providence) หรือ พระเนตรรู้แจ้งของพระเจ้า (อังกฤษ: all-seeing eye of God) เป็นสัญลักษณ์รูปตามีรังสีแสงหรือรัศมี (glory) รายล้อมและปกติมีรูปสามเหลี่ยมครอบอีกทีหนึ่ง สัญลักษณ์นี้เป็นตัวแทนของพระเนตรของพระเป็นเจ้าที่สอดส่องมนุษยชาติ (หรือสัพพัญญูแห่งพระเป็นเจ้า)
ดูเพิ่ม

ตาที่สาม
ดรีมแคสต์
บรรณานุกรม

Mott, Tony (2013). 1001 Video Games You Must Play Before You Die. New York City: Universe Publishing. ISBN 978-0-7893-2090-2.
DeMaria, Rusel; Wilson, Johnny L. (2004). High Score!: The Illustrated History of Electronic Games. Emeryville, California: McGraw-Hill/Osborne. ISBN 978-0-07-223172-4.
Kent, Steven L. (2001). The Ultimate History of Video Games: The Story Behind the Craze that Touched our Lives and Changed the World. Roseville, California: Prima Publishing. ISBN 978-0-7615-3643-7.
| ด ค กเครื่องเล่นวิดีโอเกมที่นิยมในแต่ละยุค |
| --- | --- |
ยุคที่หนึ่ง   (1972–1977): แม็กนาวอกซ์โอดีสซี • ป็อง • โคเลโคเทลสตาร์ • คัลเลอร์ ทีวี เกม
ยุคที่สอง   (1976–1984): โคเลโควิชัน • แฟร์ไชล์ แชนแนล เอฟ • เว็คเทร็กซ์ • อาตาริ 2600 • อาตาริ 5200 • อาร์เคเดีย 2001 • อินเตอร์ตัน วีซี 4000 • อินเทลลิวิชัน • เอสจี-1000 • โอดีสซี² • เกมแอนด์วอตช์
ยุคที่สาม   (1983–1992): แฟมิคอม • มาสเตอร์ซิสเตม • อาตาริ 7800 • เกมบอย • เกมเกียร์
ยุคที่สี่   (1987–1996): ซูเปอร์แฟมิคอม • นีโอจีโอ • พีซีเอนจิน • เมกาไดรฟ์ (เจเนซิส) • นีโอจีโอ ซีดี
ยุคที่ห้า   (1993–2006): 3ดีโอ • จากัวร์ • แซทเทิร์น • นินเท็นโด 64 (ไอคิว) • เกมบอยคัลเลอร์ • พีซี-เอฟเอกซ์ • เพลย์สเตชัน • เวอร์ชวลบอย • อะมีก้า ซีดี 32 • นีโอจีโอพ็อกเก็ต
ยุคที่หก   (1998–2013): เกมคิวบ์ • ดรีมแคสต์ • เพลย์สเตชัน 2 • เอกซ์บอกซ์ • เกมบอยอัดวานซ์ • เอ็นเกจ (รุ่นแรก) • เกมบอยไมโคร • นีโอจีโอ พ็อกเก็ทคัลเลอร์ • แทบเวฟ โซเดียก • จีพี32 • สวาน คริสตัล • เกมบอยอัดวานซ์เอสพี • เอ็น-เกจ คิวดี  • พานาโซนิค Q •
ยุคที่เจ็ด   (2005–2017): เพลย์สเตชัน 3 • วี • เอกซ์บอกซ์ 360 • ซีโบ้ • นินเท็นโด ดีเอส (ไลต์ / ดีเอสไอ) • พีเอสพี-1000ซีรีส์ • พีเอสพี-2000ซีรีส์ • พีเอสพี-3000ซีรีส์ • พีเอสพี-โก! • พีเอสพี- อี1000 • เอ็นเกจ (รุ่นที่สอง) •
ยุคที่แปด   (2011–ปัจจุบัน): นินเทนโด 3ดีเอส (New 3DS) • เพลย์สเตชัน วิตา • วียู • เพลย์สเตชัน 4 • เอกซ์บอกซ์วัน • นินเท็นโดสวิตช์
ยุคที่เก้า   (2020–ปัจจุบัน): เพลย์สเตชัน 5 • เอกซ์บอกซ์ซีรีส์เอกซ์/เอส
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
ดอกไม้ทะเล

| ดอกไม้ทะเล ช่วงเวลาที่มีชีวิตอยู่: 508–0Ma  PreꞒ Ꞓ O S D C P T J K Pg N      หินดินดานเบอร์เจิส–ปัจจุบัน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Cnidaria
ชั้น:: Anthozoa
ชั้นย่อย:: Hexacorallia
อันดับ:: Actiniaria

อันดับย่อย
 Endocoelantheae   Nyantheae   Protantheae   Ptychodacteae
ความหลากหลาย
[[Actiniaria (family list)|46 วงศ์]]
ดอกไม้ทะเล  (อังกฤษ: En:Sea Anemones) เป็นสัตว์ทะเลไม่มีกระดูกสันหลังหลายชนิดและหลายสกุล ในอันดับ Actiniaria อาศัยอยู่ภายใต้ท้องทะเลและมหาสมุทร ลักษณะลำตัวมีรูปร่างคล้ายถุงรูปทรงกระบอก มีด้านหนึ่งเป็นฐานสำหรับยืด ด้านตรงข้ามเป็นช่องปาก (รูเปิด) บริเวณช่องปากมีอวัยวะที่มีลักษณะคล้ายกับหนวดอยู่รอบ ๆ และจะมีสีสันที่แตกต่างกัน เช่น สีแดง สีเขียว สีส้ม สีชมพู เป็นต้น
ดราก้อนบอล อีโวลูชั่น เปิดตำนานใหม่ นักสู้กู้โลก

| ดราก้อนบอล อีโวลูชั่น เปิดตำนานใหม่ นักสู้กู้โลก |
| --- | --- |
กำกับ: เจมส์ หว่อง
เขียนบท: Screenplay: James Wong Ben Ramsey Manga: Akira Toriyama
อำนวยการสร้าง: โจว ซิงฉือ เจมส์ หว่อง
นักแสดงนำ: Justin Chatwin James Marsters Jamie Chung Emmy Rossum Joon Park Eriko Tamura Randall Duk Kim Texas Battle Ernie Hudson Chow Yun-Fat Megumi Seki
กำกับภาพ: Robert MacLachlan
ตัดต่อ: Chris G. Willingham
ดนตรีประกอบ: ไบรอัน ไทเลอร์
บริษัทผู้สร้าง: 20th Century Fox 
ผู้จัดจำหน่าย: 20th Century Fox
วันฉาย: ไทย  12 มีนาคม พ.ศ. 2552 ญี่ปุ่น 13 มีนาคม พ.ศ. 2552 ออสเตรเลีย 2 เมษายน พ.ศ. 2552 สหรัฐอเมริกา 10 เมษายน พ.ศ. 2552
ความยาว: 85 นาที
ประเทศ: สหรัฐอเมริกา
ภาษา: อังกฤษ
ทำเงิน: 557,497,699 ดอลลาร์สหรัฐ
ข้อมูลจาก All Movie Guide
ข้อมูลจาก IMDb
ดราก้อนบอล อีโวลูชั่น ปิดตำนานใหม่ นักสู้กู้โลก (อังกฤษ: Dragon Ball EVOLUTION) เป็นภาพยนตร์ที่กำหนดออกฉายใน 12 มีนาคม พ.ศ. 2552 กำกับการแสดงโดย เจมส์ หว่อง
ภาพยนตร์สร้างจากการ์ตูนเรื่องดราก้อนบอล ของ อากิระ โทริยามา โดยเนื้อเรื่องเริ่มต้นจากต้นเรื่องจนถึงตอนต่อสู้กับจอมมารพิคโคโร
ตัวละคร

ซุน โกคู - แสดงโดย Justin Chatwin
บลูม่า - แสดงโดย เอ็มมี รอสซัม
ผู้เฒ่าเต่า - แสดงโดย โจว เหวินฟะ
จีจี้ - แสดงโดย เจมี ชัง
เพลงประกอบภาพยนตร์

เพลง Rule  ขับร้องวิดีโวิดีโออโดย อายูมิ ฮามาซากิ
แหล่งข้อมูลอื่น

ข้อมูลดราก้อนบอล จากเว็บบอร์ดที่สยามโซน
Dragonball ที่อินเทอร์เน็ตมูวีเดตาเบส
ดยุกแห่งเคมบริดจ์

| ดยุกแห่งเคมบริดจ์ |
| --- | --- |
ตราอาร์มประจำบรรดาศักดิ์ในเจ้าชายวิลเลียม เจ้าชายแห่งเวลส์ เมื่อครั้งดำรงพระอิสริยยศเป็นดยุกแห่งเคมบริดจ์
เจ้าชายวิลเลียม ดยุกแห่งเคมบริดจ์พระองค์ปัจจุบัน
สถาปนา: 22 ตุลาคม ค.ศ. 1660
องค์แรก: เจ้าชายชาลส์ สจวต ดยุกแห่งเคมบริดจ์
องค์ปัจจุบัน: เจ้าชายวิลเลียม เจ้าชายแห่งเวลส์
คู่สมรส: แคเธอริน เจ้าหญิงแห่งเวลส์
ดยุกแห่งเคมบริดจ์ (อังกฤษ: Duke of Cambridge) เป็นพระอิสริยยศ (ตั้งชื่อตามเมื่องเคมบริดจ์ ประเทศอังกฤษ) ที่ก่อนหน้าที่เคยสถาปนาให้กับสมาชิกชั้นรองในพระราชวงศ์อังกฤษ มีการพระราชทานพระอิสริยยศนี้ครั้งแรกให้กับเจ้าชายชาลส์ สจ๊วร์ต (พ.ศ. 2203-2204) พระโอรสพระองค์ใหญ่ในเจ้าฟ้าชายเจมส์ ดยุกแห่งยอร์ก (ต่อมาคือ พระเจ้าเจมส์ที่ 2 แห่งอังกฤษ) แต่กระนั้นพระองค์มิได้ทรงเคยได้รับการสถาปนาพระอิสริยยศดยุกแห่งเคมบริดจ์อย่างเป็นทางการเลย
บรรดาศักดิ์ "ดยุกแห่งเคมบริดจ์" ได้มีการพระราชทานครั้งล่าสุดวันที่ 29 เมษายน พ.ศ. 2554 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระกรุณาโปรดเกล้าฯ พระราชทานพระอิสริยยศดังกล่าวแก่เจ้าชายวิลเลียม ก่อนเข้าพระราชพิธีเสกสมรสกับแคเธอรีน มิดเดิลตัน โดยมีพระอิสริยยศเต็มว่า "ดยุกแห่งเคมบริดจ์ (Duke of Cambridge) เอิร์ลแห่งสแตรธเอิร์น (Earl of Strathearn) และบารอนคาร์ริคเฟอร์กัส (Baron Carrickfergus)"
ประวัติ

การแต่งตั้งพระอิสริยยศนี้ที่รู้จักกันเป็นทางการครั้งแรกในฐานันดรศักดิ์ของขุนนางอังกฤษเกิดขึ้นในปีพ.ศ. 2207 โดยพระราชทานให้แก่เจ้าชายชาลส์ สจ๊วร์ต พระโอรสในดยุกแห่งยอร์ก (ต่อมาคือพระเจ้าเจมส์ที่ 2 แห่งอังกฤษ) อันประสูติแต่พระชายาพระองค์แรก เป็น เจ้าชายเจมส์ ดยุกแห่งเคมบริดจ์ ซึ่งต่อมาได้สิ้นพระชนม์เมื่อพระชนมายุยังน้อย และปราศจากทายาทสืบทอด จึงทำให้สายแห่งพระอิสริยยศนั้นสิ้นสุดลงโดยปริยาย ต่อมาพระอิสริยยศนี้ได้พระราชทานให้กับเจ้าชายเอ็ดการ์ สจ๊วร์ต พระโอรสอีกพระองค์หนึ่งในดยุกแห่งยอร์ก อันประสูติแต่พระชายาพระองค์แรกเช่นกัน พระองค์ก็ได้สิ้นพระชนม์ขณะมีพระชนมายุยังน้อยและไม่มีผู้สืบทอดพระอิสริยยศอีกครั้งหนึ่ง
ต่อมาพระอิสริยยศนี้ได้ถูกพระราชทานให้แก่จอร์จ ออกัสตัส พระโอรสของเจ้าชายจอร์จ หลุยส์แห่งฮันโนเฟอร์และดยุกแห่งเบราน์ชไวก์-ลือเนบูร์กซึ่งต่อมาในภายหลังได้กลายเป็นพระเจ้าจอร์จที่ 1 แห่งบริเตนใหญ่ เมื่อปีพ.ศ. 2257 และต่อมาเมื่อจอร์จ ออกัสตัส ได้สืบราชสมบัติต่อจากพระราชบิดาเป็นพระเจ้าจอร์จที่ 2 พระอิสริยยศนี้จึงถูกผนวกเป็นพระราชอิสริยยศของพระมหากษัตริย์โดยปริยาย
ครั้งต่อมาได้มีการพระราชทานให้แก่เจ้าชายอดอลฟัส พระราชโอรสอันดับที่ 7 ของพระเจ้าจอร์จที่ 3 ซึ่งได้สืบบรรดาศักดิ์นี้ต่อมาจนกระทั่งพระโอรสของพระองค์สิ้นพระชนม์ในปีพ.ศ. 2447 คือ เจ้าชายจอร์จ ดยุกแห่งเคมบริดจ์ โดยพระองค์นั้นสิ้นพระชนม์โดยปราศจากทายาท จึงทำให้บรรดาศักดิ์นี้สิ้นสุดลงอีกครั้งหนึ่ง
หลานชายคนแรกของดยุกที่ 1 แห่งเคมบริดจ์ (ซึ่งผ่านทางสายสตรี) คือ เจ้าชายอดอลฟัส ดยุกแห่งเทก ซึ่งเป็นพระอนุชาของแมรีแห่งเทก สมเด็จพระราชินีแห่งสหราชอาณาจักร ได้รับพระราชทานบรรดาศักดิ์เป็น มาร์ควิสแห่งเคมบริดจ์  ในปีพ.ศ. 2460 เมื่อได้ยกเลิกให้ใช้ฐานันดรศักดิ์เยอรมันโดยเปลี่ยนเป็น "เคมบริดจ์" แทน ซึ่งต่อมาในสมัยมาร์ควิสที่ 2 แห่งเคมบริดจ์ ได้สิ้นพระชนม์โดยปราศจากทายาท จึงเป็นที่สิ้นสุดของบรรดาศักดิ์ "มาร์ควิสแห่งเคมบริดจ์"
ในช่วงก่อนพระราชพิธีเสกสมรสของเจ้าชายเอ็ดเวิร์ด ซึ่งเป็นพระราชโอรสพระองค์เล็กในสมเด็จพระราชินีนาถเอลิซาเบธที่ 2 แห่งสหราชอาณาจักร ได้มีข่าวลือว่าพระองค์อาจได้รับการพระราชบรรดาศักดิ์เป็นดยุกแห่งเคมบริดจ์ หรือซัสเซ็กส์ แต่อย่างไรก็ตาม พระองค์ได้รับพระราชทานเฉลิมพระอิสริยยศเป็น "เอิร์ลแห่งเวสเซ็กส์" แทน และนอกจากนี้พระองค์ยังจะได้รับการสืบทอดบรรดาศักดิ์ "ดยุกแห่งเอดินบะระ" ต่อจากพระราชบิดาด้วย
รายพระนาม > สถาปนาครั้งที่ 3 (ค.ศ. 1706)

| ดยุก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายจอร์จ ราชวงศ์ฮันโนเฟอร์ 1706–1727 มาร์ควิสแห่งเคมบริดจ์, เอิร์ลแห่งมิลฟอร์ดฮาเวน, ไวเคานต์นอร์ธัลเลอร์ตัน และ บารอน ทุกค์สบรี (1706–1727); เจ้าชายแห่งเวลส์ (1714), ดยุกแห่งคอร์นวอลล์ (1337) และดยุกแห่งรอธซี (1398) |  |  | 30 ตุลาคม / 9 พฤศจิกายน 1683 แฮร์เรินเฮาเซิน ฮันโนเฟอร์ พระราชโอรสในพระเจ้าจอร์จที่ 1 กับโซฟี โดโรเทอา แห่งเบราน์ชไวค์-ลือเนอบวร์ค | 22 สิงหาคม 1705 คาโรลีนแห่งบรันเดินบวร์ค-อันส์บัค พระโอรสธิดา 10 พระองค์ | 25 ตุลาคม 1760 พระราชวังเคนซิงตัน ลอนดอน พระชนมายุ 76 พรรษา |
เจ้าชายจอร์จเสด็จขึ้นครองราชย์เป็น พระเจ้าจอร์จที่ 2 เมื่อค.ศ. 1727 ต่อจากพระราชบิดา จึงทำให้บรรดาศักดิ์ถูกผนวกเข้ากับพระมหากษัตริย์
รายพระนาม > สถาปนาครั้งที่ 4 (ค.ศ. 1801)

| ดยุก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายอดอลฟัส ราชวงศ์ฮันโนเฟอร์ 1801–1850 เอิร์ลแห่งทิปเปอรารี และบารอนคัลโลเดน (1801) |  |  | 24 กุมภาพันธ์ 1774 พระราชวังบักกิงแฮม ลอนดอน พระราชโอรสในพระเจ้าจอร์จที่ 3 กับสมเด็จพระราชินีชาร์ล็อต | 18 มิถุนายน 1818 เจ้าหญิงออกัสตาแห่งเฮ็สเซิน-คัสเซิล พระโอรสธิดา 3 พระองค์ | 8 กรกฎาคม 1850 เคมบริดจ์เฮาส์ ลอนดอน พระชนมายุ 76 ปี |
| เจ้าชายจอร์จ ราชวงศ์ฮันโนเฟอร์ 1850–1904  เอิร์ลแห่งทิปเปอรารี และบารอนคัลโลเดน (1801) |  |  | 26 มีนาคม 1819 เคมบริดจ์เฮาส์ ฮันโนเฟอร์ พระโอรสในเจ้าชายอดอลฟัส ดยุกแห่งเคมบริดจ์ กับเจ้าหญิงออกัสตา | 8 มกราคม 1847 ซาราห์ แฟร์บราเธอร์ พระโอรส 3 พระองค์ | 17 มีนาคม 1904 ลอนดอน พระชนมายุ 84 ปี |
การเสกสมรสของเจ้าชายจอร์จกับซาราห์ แฟร์บราเธอร์ ไม่ได้รับพระบรมราชานุญาต ตามพระราชบัญญัติการอภิเษกสมรสปีค.ศ. 1772 ทำให้การเสกสมรสเป็นโมฆะ และทำให้บรรดาศักดิ์สืบตระกูลสิ้นสุดลงเมื่อสิ้นพระชนม์
รายพระนาม > สถาปนาครั้งที่ 5 (ค.ศ. 2011)

| ดยุก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายวิลเลียม ราชวงศ์วินด์เซอร์ 2011–ปัจจุบัน เอิร์ลแห่งสตราเธิร์น และ บารอนแคร์ริกเฟอร์กัส (2011); ดยุกแห่งคอร์นวอลล์, ดยุกแห่งรอธซี และ เจ้าชายแห่งเวลส์ (2022) |  |  | 21 มิถุนายน 1982 โรงพยาบาลเซนต์แมรี ลอนดอน พระโอรสพระองค์ใหญ่ในสมเด็จพระเจ้าชาร์ลส์ที่ 3 กับไดอานา เจ้าหญิงแห่งเวลส์ | 29 เมษายน 2011 แคเธอรีน มิดเดิลตัน พระโอรสธิดา 3 พระองค์ | พระชันษา 42 ปี |
รายพระนาม > สถาปนาครั้งที่ 5 (ค.ศ. 2011) > ลำดับการสืบตระกูล

เจ้าชายวิลเลียม เจ้าชายแห่งเวลส์ (ประสูติ 21 มิถุนายน 1982)
(1)  เจ้าชายจอร์จแห่งเวลส์ (ประสูติ 22 กรกฎาคม 2013)
(2)  เจ้าชายหลุยส์แห่งเวลส์ (ประสูติ 23 เมษายน 2018)
ดอทรี

| ดอทรี |
| --- | --- |
ดอทรี ในปี 2007
ข้อมูลพื้นฐาน
ที่เกิด: แม็กลีนส์วิลล์ รัฐนอร์ทแคโรไลนา สหรัฐอเมริกา
แนวเพลง: ออลเทอร์นาทิฟร็อก โพสต์-กรันจ์ ฮาร์ดร็อก ป็อปร็อก
ช่วงปี: 2006–ปัจจุบัน
ค่ายเพลง: Sony BMG/19 Recordings/RCA

สมาชิก: Chris Daughtry Josh Steely Josh "JP" Paul Joey Barnes Brian Craddock
อดีตสมาชิก: Jeremy Brady

เว็บไซต์: Official site
ดอทรี (อังกฤษ: Daughtry) เป็นวงร็อกอเมริกัน จากรัฐนอร์ทแคโรไลนา ก่อตั้งและนำโดยผู้เข้ารอบอเมริกันไอดอลฤดูกาลที่ 5 ที่ชื่อ คริส ดอทรี ในปี 2006 มีผลงานอัลบัมชื่อเดียวกับวง ออกจำหน่ายในปี 2006 อัลบัมติดอันดับ 1 เป็นเวลา 2 สัปดาห์แบบไม่ติดต่อกันบนชาร์ตบิลบอร์ด 200 มียอดขายเกินกว่าผู้ชนะการแข่งขันอเมริกันไอดอล เทย์เลอร์ ฮิกส์ มียอดขายมากกว่า 4 ล้านชุดและยังติดอันดับ 1 อัลบัมขายดีของบิลบอร์ดในปี 2007 อัลบั้มนี้ยังถือว่าเป็นอัลบั้มร็อกเปิดตัวที่มียอดขายเร็วที่สุดในประวัติศาสตร์ของซาวด์สแกน ซิงเกิลแรก "It's Not Over" ติดอยู่ที่อันดับ 8 ของเพลงที่เล่นมากที่สุดในสถานีวิทยุอเมริกัน (ทุกรูปแบบเพลง) ในปี 2007 และซิงเกิลที่ 2 ที่ชื่อ "Home" ก็ติดอันดับ 10 ของเพลงที่เล่นบ่อยที่สุดในสหรัฐอเมริกาในปี 2007
อัลบั้มชุดที่ 2 ของวงชื่อ Leave This Town ออกขายเมื่อวันที่ 14 กรกฎาคม ค.ศ. 2009 มีซิงเกิลแรกคือ "No Surprise"
ดรูว์ ซีลีย์

| ดรูว์ ซีลีย์ |
| --- | --- |

ข้อมูลพื้นฐาน
ชื่อเกิด: แอนดรูว์ มิเชล เอดการ์ ซีลีย์
รู้จักในชื่อ: ดรูว์ ซีลีย์
เกิด:  (1982-04-30) 30 เมษายน ค.ศ. 1982 (42 ปี) ออตตาวา รัฐออนแทรีโอ แคนาดา
แนวเพลง: แดนซ์ป็อป, อาร์แอนด์บี
อาชีพ: นักแต่งเพลง, นักร้อง, นักเต้น, นักแสดง
ช่วงปี: ค.ศ. 1999 - ปัจจุบัน
ค่ายเพลง: TweenPower Entertainment

เว็บไซต์: drewseeley.com
แอนดรูว์ มิเชล เอดการ์ ซีลีย์ (อังกฤษ: Andrew Michael Edgar Seeley) เป็นนักแสดง นักร้อง นักแต่งเพลง และนักเต้นชาวแคนาดา เขาได้มีผลงานเพลงมากมายกับวอลต์ ดิสนีย์
ประวัติ

ดรูว์ ซีลีย์เติบโตขึ้นในโทรอนโต, แคนาดา ขณะเป็นวัยรุ่น เขาได้ย้ายไปอยู่รัฐฟลอริดา สหรัฐอเมริกา ต่อมาได้มีผลงานเพลงกับวอลต์ ดิสนีย์ รวมไปถึงการร้องเพลงในบท ทรอย จาก ไฮสคูลมิวสิกเคิล แทนแซค แอฟรอน ซีลีย์ได้เป็นนักแสดงรับเชิญจากละครซีรีส์โทรทัศน์ One Tree Hill, Dawson's Creek และ Guiding Light
ในปี ค.ศ. 2005 ซีลีย์ร่วมงานกับ เรย์ แชม และทั้งคู่ได้เขียนเพลง Getcha Head in the Game ซึ่งเป็นเพลงประกอบไฮสคูลมิวสิกเคิล เสียงของเขาได้ถูกมิกซ์ไปกับเสียงของแซค แอฟรอน ใน High School Musical และนี่ทำให้ทั้งคู่ได้รับการเสนอชื่อเข้าชิงรางวัลเอ็มมี ในสาขาเพลงประกอบละครและเนื้อร้องยอดเยี่ยม นอกจากนี้ซีลีย์ยังเป็นผู้แสดงคอนเสิร์ต High School Musical: The Concert ในอเมริกาเหนือและละตินอเมริกา (แทนแซค แอฟรอน ผู้ซึ่งกำลังถ่าย Hairspary) คอนเสิร์ตมีผู้ชมกว่า 60,000 คน
ซีลีย์ได้ร่วมออกอัลบัมกับดิสนีย์ คือ DisneyMania 5, DisneyMania 6, Disney Channel Holiday, Radio Disney Jams, Vol. 9 และ B'You ได้ร้องคู่กับนักร้องชาวเม็กซิกัน "เบอลินดา" ในเพลง Dance with Me ในอัลบัมเพลงประกอบภาพยนตร์ Cheetah Girls 2 และได้ปรากฏตัวในมิวสิกวิดีโอของเธอในเพลง Ni Freud Ni Tu Mama ซีลีย์เป็นแขกรับเชิญพิเศษใน Chipmunks CD เพลง 'Undeniable' และร้องเพลง "Shake Your Groove Thing" กับ อัลวินและชิปมังค์
เขาได้แสดงนำในบท โจอี้ ปาร์คเกอร์ คู่กับเซเลน่า โกเมซ ในเรื่อง Another Cinderella Story
แหล่งข้อมูลอื่น

เว็บไซต์ทางการ
ดรูว์ ซีลีย์ ที่ มายสเปซ
ดรูว์ ซีลีย์ ที่ มายสเปซ
Andrew Seeley ที่อินเทอร์เน็ตมูวีเดตาเบส
ดราวน์ (เพลงบริงมีเดอะฮอไรซัน)

"ดราวน์" (อังกฤษ: Drown) เป็นซิงเกิลที่ออกจำหน่ายโดยวงดนตรีร็อกชาวอังกฤษ บริงมีเดอะฮอไรซัน เมื่อวันที่ 21 ตุลาคม พ.ศ. 2557 ในบีบีซีเรดิโอ 1 และออกจำหน่ายในไอทูนส์เมื่อวันที่ 6 ธันวาคม พ.ศ. 2557 เพลง "ดราวน์" ได้รับการวิจารณ์จากในหมู่แฟนเพลงและนักวิจารณ์เพลง ซึ่งบางคนไม่พอใจกับการที่วงได้ละทิ้งความเป็นเมทัลคอร์และเดทคอร์ที่วงเคยเล่นเมื่อช่วงแรกของวง
การประกาศและการออกจำหน่าย

ทางวงได้ประกาศว่าจะมีซิงเกิลใหม่เมื่อวันที่ 13 ตุลาคม พ.ศ. 2557 แล้วปล่อยออกมาในวันที่ 21 ตุลาคม พ.ศ. 2557 บนยูทูบโดยบังเอิญเนื่องจากเป็นความผิดพลาดของเอพิทาพเรเคิดส์ ค่ายเพลงที่วงสังกัดในสหรัฐอเมริกา ต่อมาจึงได้รับการเผยแพร่อย่างเป็นทางการครั้งแรกในบีบีซีเรดิโอ 1 ในวันเดียวกัน หลังจากที่ออกอากาศในบีบีซีเรดิโอ 1 แล้ว โอลิเวอร์ ไซกส์ก็ได้รับการสัมภาษณ์โดย Zane Lowe โดยให้สัมภาษณ์ว่าเพลง "ดราวน์" จะไม่อยู่ในสตูดิโออัลบั้มใด ๆ ของวง แต่แล้ว เพลงนี้ก็ได้ไปอยู่ในแทร็กลำดับที่ 9 ในอัลบั้ม แดตส์เดอะสปิริต ที่ออกจำหน่ายในปี พ.ศ. 2558 แต่จะทำการบันทึกใหม่
เมื่อวันที่ 7 ธันวาคม พ.ศ. 2557 ได้มีประกาศว่าเพลง "ดราวน์" จะออกจำหน่ายในไอทูนส์ ซึ่งออกจำหน่ายเมื่อวันที่ 3 พฤศจิกายน พ.ศ. 2557 ในอเมริกาเหนือ และวันที่ 7 ธันวาคม พ.ศ. 2557 ในสหราชอาณาจักร
ชาร์ต

| ชาร์ต (2557) | อันดับ สูงสุด |
| --- | --- |
ออสเตรเลีย (ARIA): 27
ออสเตรีย (Ö3 ออสเตรีย ท็อป 40): 63
เบลเยียม (อัลตราท็อป 50 แฟลนเดอส์): 30
songid field is MANDATORY FOR GERMAN CHARTS: 90
Hungary (Single Top 40): 38
UK Singles (OCC): 17
UK Rock & Metal (OCC): 1
US Bubbling Under Hot 100 Singles (Billboard): 9
US Hot Rock & Alternative Songs (Billboard): 11
US Rock Airplay (Billboard): 29
US Mainstream Rock (Billboard): 8
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| ด ค กบริงมีเดอะฮอไรซัน |
| --- | --- |
 โอลิเวอร์ ไซกส์  ลี มาเลีย  แมตต์ คีน  แมตต์ นิโคลส์ โจนา ไวน์โฮเฟน  จอร์แดน ฟิช 
สตูดิโออัลบั้ม:  เคานต์ยัวร์เบลสซิงส์  ซูอิไซด์ซีซัน  แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต  เซมพิเทอร์นัล  แดตส์เดอะสปิริต  แอโม  โพสต์ฮิวแมน: เน็กเจน 
อีพี:  ดิสอิสวอตดิเอดจ์ออฟยัวร์ซีตวอสเมดฟอร์  เดอะชิลล์เอาต์เซสซันส์ 
ซิงเกิล:  "อิตเนเวอร์เอนส์"  "แชโดว์โมเซส"  "สลีปวอล์กกิง"  "ดราวน์"  "โดนต์ลุกดาวน์"  "แฮปปีซอง"  "โทรน" 
บทความที่เกี่ยวข้อง:  ผลงาน  แดร์อิสอะเฮลล์... ทัวร์ 
  หมวดหมู่   คอมมอนส์
ดอน จอห์นสัน

| Don Johnson |
| --- | --- |
เกิด:  (1949-12-15) 15 ธันวาคม ค.ศ. 1949 (74 ปี) โดนัลด์ เวย์น จอห์นสัน แฟล็ตครีก รัฐมิสซูรี สหรับอเมริกาFlat Creek, Missouri, U.S.
คู่สมรส: Melanie Griffith (1976, 1989-1996)   Kelley Phleger (1999-present)
คู่ครอง: Patti D'Arbanville (1982-1985)
อาชีพ: นักแสดง โปรดิเซอร์ ผู้กำกับ นักร้อง-นักแต่งเพลง
ปีที่แสดง: 1969–present
โดนัลด์ เวย์น "ดอน" จอห์นสัน (อังกฤษ: Donald Wayne "Don" Johnson) เกิดเมื่อวันที่ 15 ธันวาคม ค.ศ. 1949 เป็นนักแสดงชาวอเมริกัน มีผลงานแสดงทางโทรทัศน์และภาพยนตร์ เขารับบทซอนนี คร็อกเกตต์ ในซีรีส์เกี่ยวกับผู้รักษาสันติราษฎร์เรื่อง Miami Vice เขายังแสดงในซีรีส์เกี่ยวกับผู้รักษาสันติราษฎร์เรื่อง Nash Bridges ในคริสต์ทศวรรษ 1990 จอห์นสันได้รับรางวัลลูกโลกทองคำสาขานักแสดงนำชายยอดเยี่ยมจากบทบาทในซีรีส์เรื่อง Miami Vice ยังได้รับรางวัล APBA Offshore World Cup และมีดวงดาวอยู่บนฮอลลีวูดวอล์กออฟเฟม เขายังเป็นนักร้อง นักแต่งเพลง โปรดิวเซอร์ และผู้กำกับ อีกด้วย
ดรีมทีม (อัลบั้ม)

| ดรีมทีม |
| --- | --- |
ภาพปกอัลบั้ม "ดรีมทีม"
สตูดิโออัลบั้มโดยรวมศิลปิน AF1 , AF2
วางตลาด: 14 กรกฎาคม พ.ศ. 2549
ค่ายเพลง: ทรูแฟนเทเชีย
โปรดิวเซอร์: รณวีย์ ศรีขาว (Banana Boat)
:  
ดรีมทีม (อังกฤษ: Dream Team) คือ สตูดิโออัลบั้ม จากค่ายเพลง ทรูแฟนเทเชีย เป็นการรวมตัวอย่างเป็นทางการของ 23 นักล่าฝัน รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2  หลังจากได้เปิดตัวร่วมกันครั้งแรกในคอนเสิร์ต "The Battle of Dreams" ณ อิมแพ็ค อารีน่า เมืองทองธานี เมื่อวันที่ 6-7 เมษายน พ.ศ. 2549 ออกวางจำหน่ายทั้วประเทศ เมื่อวันที่ 14 กรกฎาคม พ.ศ. 2549 และ ได้มีคอนเสิร์ตอย่างเป็นทางการ มีชื่อว่า "AF Dream Team Concert" ร่วมกับ คลื่น 103.5 เอฟเอ็ม วัน เมื่อวันที่ 27 สิงหาคม พ.ศ. 2549 ณ รอยัล พารากอน ฮอลล์
รายชื่อเพลง

| เพลงที่ | ชื่อเพลง | ศิลปิน | คำร้อง | ทำนอง | เรียบเรียง | ความยาว |
| --- | --- | --- | --- | --- | --- | --- |
| 1 | "Destiny" | อ๊อฟ AF1 , พัดชา AF2 | อารียา พีรพงศเดชา | เชษฐา ยารสเอก | Banana Boat | 4:25 |
| 2 | "ถู" | ซีแนม AF1 ,น้ำตาล AF1 ,แหม่ม AF1 ,เปรี้ยว AF2 ,กุ๊กไก่ AF2 | อนันต์ เธียรธรรมจักร์ | Banana Boat | Banana Boat | 3:31 |
| 3 | "ไม่น่าใช่รัก" | เค AF1 ,ปอ AF1 ,บอย AF2 ,โจ AF2 ,ว่าน AF2 | วิทวัส สุนทรวิเนตร์ (V.Ten) | กิติกร เพ็ญโรจน์ | Banana Boat | 4:00 |
| 4 | "สมมุติเอาเอง" | วิทย์ AF1 ,กุ๊กไก่ AF2 | ไขมันส่วนเกิน | Banana Boat | Banana Boat | 3:17 |
| 5 | "หยุดเธอได้ไหม" | จีน AF1 | อารียา พีรพงศเดชา | Banana Boat | Banana Boat | 3:49 |
| 6 | "อยากลองไหม" | บอย AF2 ,น้ำตาล AF1 ,แหม่ม AF1 | เชษฐา ยารสเอก | เชษฐา ยารสเอก | Banana Boat | 3:58 |
| 7 | "ปล่อยไปกับน้ำตา" | จีน AF1 ,มาย AF2 | วรรธนา วีรยวรรธน | Banana Boat | Banana Boat | 5:15 |
| 8 | "ไม่เหมือนเคย" | มิว AF2 ,พาส AF2 | กิติกร เพ็ญโรจน์ | กิติกร เพ็ญโรจน์ | ภิทรู พลชนะ | 4:02 |
| 9 | "หัวใจว่างๆ" | อ๊อฟ AF2 ,แนน AF1 ,นุ่น AF1 | นิวัฒน์ พานิชผล | นิวัฒน์ พานิชผล | Banana Boat | 3:35 |
| 10 | "ทำให้ใจเต้นแรง" | พัดชา AF2 | โยธิน พัฒนา | เชษฐา ยารสเอก | Banana Boat | 3:51 |
| 11 | "เส้นขนาน" | ปอ AF1 ,ว่าน AF2 | เชษฐา ยารสเอก | Banana Boat | Banana Boat | 3:36 |
| 12 | "คิดหนัก" | วิทย์ AF1 ,พัดชา AF2 ,โจ AF2 | เชษฐา ยารสเอก | เชษฐา ยารสเอก | Banana Boat | 4:27 |
| 13 | "เจ็บแล้วไม่จำ" | อ๊อฟ AF1 | เชษฐา ยารสเอก | เชษฐา ยารสเอก | เชษฐา ยารสเอก | 4:02 |
| 14 | "ใครใช้ให้น่ารัก" | จุ้มจิ้ม AF1 ,ลูกตาล AF2 | ไขมันส่วนเกิน | ไขมันส่วนเกิน | Pornstar | 4:22 |
| 15 | "สุดทาง" | โอ๋ AF2 | เชษฐา ยารสเอก | Banana Boat | Banana Boat | 3:57 |
| 16 | "ทางฝัน" | รวมศิลปิน | จิตรกร มงคลธรรม | กิติกร เพ็ญโรจน์ | Pornstar | 4:28 |